#### TƏLİM NƏTİCƏSİ 1

1.3.1. SƏHƏR VƏ AXŞAM NÖVBƏSİNDƏ ÇALIŞAN İNZİBATÇININ VƏZİFƏLƏRİNİ SADALAYIR
SƏHƏR VƏ AXŞAM NÖVBƏSİNDƏ ÇALIŞAN İNZİBATÇININ VƏZİFƏLƏRİ

Səhər növbəsində çalışan inzibatçı aşağıdakı əsas vəzifələri yerinə yetirir:

1. İş jurnalının və nömrələrin doldurulmasını nəzərdən keçirib yoxlamalı, sifariş edilən nömrəyə qonağın gəlib-gəlmədiyini aydınlaşdırmalı. Gəlməyən qonağın nömrəsini mühasibata göndərməlidir.
2. Boş nömrələri hesablamaq və təhlil etmək (Bəzi otellərdə bu işi bronlaşdırma bölməsi görür).
3. İnzibatçı bilməlidir ki, ilk növbədə hansı nömrələri və hansı sayda müştərilərə vermək lazımdır (Bəzi otellərdə bu işi bronlaşdırma sifariş qəbul edən bölmə görür).

4. İlk növbədə lüks nömrələri və çox mühüm qonaqlar üçün ayrılası (VİP) nömrələri seçmək və ayırmaq, konfrans və ya simpozium olacaqsa, onun yerini təyin edib, vaxtını dəqiqləşdirib zalı sifariş etmək lazımdır.

5. Mehmanxanadan gedən qonaqlar haqqında məlumatları yoxlamaq.

a) qonağın bütün məsrəflər (xərclər) hesabının yazıldığına əmin olmalı, xüsusən axırıncı səhər yeməyi və telefon danışıqlarının pulunun verildiyini dəqiqləşdirmək;
b) qonaqla birlikdə onun hesabının düzgün və dəqiq yazıldığın yoxlamaq;
c) pulu kredit kartı və ya nəğd almaq;
d) qonağa təqdim olunan hesabla əlaqədar anlaşılmazlıq ortaya çıxarsa, bunu nəzakətlə yola vermək lazımdır (Məslən, qonaq təkid edə bilər ki, onun hesabını şirkət verməlidir, inzibatçı isə belə bir məlulata malik deyil);
e) qonağın hesabatını şirkət verməli olarsa, bu halda qonaq hesaba imza atmalı ( təsdiq etməlidir), inzibatçı isə hesabat tərtib edib mühasibata verir.
6. Qonağın bütün suallarına səbr və nəzakətlə cavab vermək.
7. Xüsusi jurnala növbə ərzində olan məlumatları, hadisələri qeyd etmək.
8. Qonağın tələbi ilə imkan daxilində nömrədə bəzi dəyişiklik etmək (çarpayının və ya televizorun yerini dəyişmək).
9. İnzibati-təsərrüfat personalına gələn mühüm və nüfizlu qonaqlar (VİP) üçün gül və digər lazımi şeylər hazırlamağı tapşırmaq.
10. Nömrə açarlarının verilməsinə və alınmasına nəzarət etmək və yoxlamaq. Növbətçi inzibatçı çətin və mürəkkəb şəraitdə işləməyi bacarmalı, özünü sakit, təmkinli və səbirli aparmalı, eyni zamanda xoşsifət və gülərüz olmalıdır.