#### TƏLİM NƏTİCƏSİ 2

Optimist qonaq işçilərə qarşı nəzakətli rəftar edir. Etik qaydaları yaxşı bilir. Başqalarının fikirlərini də nəzərə alır, razılaşır. Belə qonaqlara xidmət etmək zövqlüdür. Hamıya vəzifəsindən asılı olmayaraq bərabər rəftar edir.

- Şübhə ilə yanaşan qonaq- bu tip qonaq işcçilərin öz mənfəətini düşündüyünü və ona zərər verəciyini düşünür. Özündən başqa heç kimə inanmır. Rəftarı özlərini müdafiəyə etmə yönümlüdür. Şübhə ilə yanaşan qonaqlar onlara pis mövqeli otağın verildiyini, alış-veriş etdikləri mağazalarda aldadıldıqlarını, saxta malın verildiyini və hər zaman aldadıldıqlarını düşünürlər.

Bu cür qonaqları razı salmaq üçün diqqətli olmaq lazımdır.

Qəzəbli qonaq - bu tip qonaq hətta kiçik istəyinin gec yerinə yetirilməsinə görə problem yarada bilər. Qəflətən səsini yüksəldib mübahisə yarada bilər. Bu cür qonaq bəzən istənilmədən insanların xətrinə dəyib sonra peşmançılıq hissi yaşayır. O, qəzəbini idarə edə bilmir, buna görə teztez münaqişəyə qarışır.

Bu tip qonaqlara xidmət edən personal diqqətli yanaşmalıdır. Münaqişə zamanı personal soyuqqanlı olmalı, nəzakətli rəftar etməlidir.

Narahat (küylü) qonaq - Bu tip qonaq hər hansı hadisə ilə qarşılaşanda tez həyəcanlanır, nə edəcəyini bilmir. Bu cür davranış tərzləri bəzən digər qonaqlara da sirayət edir və arzuolunmaz hadisələrə səbəb olur.

Narahat qonağa xidmət etmək, onu sakitləşdirmək və məmnun etmək çətin işlərdən biridir. Bu cür xaraketik xüsusiyyətləri olan qonaqlarla soyuqqanlı rəftar edilməli, onları sakitləşdirməli və səbrli olmaq lazımdır.

Diqqətsiz və unutqan qonaq - bu tip qonaq görüşünü unudur, adətən yemək yediyi restoranda çantasını və ya əşyasını unudur. Belə qonaqlara xidmət personalı kömək edərək onun məmnuniyyətini qazana bilər.

İnadkar qonaq- bu qonaq ümumi olaraq istəklərində qərarlıdı, heç bir mövzuda özündə səhv olacağı ilə razılaşmır. Qonaqlama müəssisəsində yer olmasa belə o yer tələb edir. Bütün xəbərdarlıqlara baxmayaraq, müəssisədə olan qaydalara riayət etmir.

Personalın davranışı: Bu tip qonaq heç bir halda səhv olduğunu qəbul etmir. Onlara görə ancaq özünün inandığı şey doğrudur. O otel qaydalarına riayət etmir. Məsələn, o, siqaret çəkmək qadağan olan yerdə siqaret çəkməyə cəhd edə bilər. Bu tip qonaqlara xidmət verən heyət səbirli olmalıdır.