#### TƏLİM NƏTİCƏSİ 1

Konsyerjlərin uniformasının üzərində iki ədəd çarpaz qızıl açarlar varsa, deməli o “Les Clefs d’Or” üzvüdür. Bu assosiyasiya 1929-cu ildə Parisdə konsyerjlərin öz qonaqları ilə birgə işləməsi üçün yaradılıb. Hal-hazırda konsyerjlərin yaxasında gördüyümüz bu işarə 1953-cü ilə qədər mövcud olmayıb. 1993-cü ildə isveçrəli zərgər Bucherer bu işarənin rəsmi formasını yaradır.

ABŞ-da bu assosiyasiyaya qoşulmaq üçün 21 yaşdan yuxarı olmalı, oteldə 5 illik təcrübə və son 3 ilini məhz konsyerj olaraq işləmək lazımdır. Müraciətdən sonra şərab, menu, hava yolları, floristlik və general problem həlli testləri keçirilir.

Yaxşı konsyerj olmaq üçün hərtərəfli biliyə və bacarığa malik olmaq lazımdır. Konsyerj bir neçə xarici dil bilməli, ünsiyyətli olmalı, şəhərdə yaxşı əlaqələri olmalıdır. Konsyerj oteldə yaşayan qonaqlara maliyyə (valyuta dəyişmə) poçt, nəqliyyat, şəhər haqqında məlumat və digər əlavə xidmətlər göstərilir.

Liftçi - liftin saz işləməsinə və sərnişinlərin liftdən istifadə qaydalarına riayət etməsinə nəzarət etməlidir. İşə başlayan liftçi ilk növbədə telefon və qəza siqnalını yoxlayır, sərnişinlər olmadan lifti hər mərtəbədə saxlayır və bununla da sınaq yoxlanışını aparır.

Liftdə nasazlıq aşkar olunarsa, təcili otelin mexanikinə və inzibatçıya xəbər verilir.Liftin jurnalında qeyd edilir. Liftin gecə iş rejimi bitəndən sonra, lift aşağı mərtəbədə dayandırılır, motor söndürülür, şaxta bağlanır və liftçi jurnalda qeydiyyatını aparır.

Mehmanxanada liftlərdə göstərilən xidmət aşağıdakı kimi olmalıdır:

• Liftçi hər bir kabinanı liftin içində olmaqla müşayiət etməlidir (növbədə 1 kabinaya 1 nəfər liftçi);

• Liftçi bir neçə liftə xidmət göstərir və bu halda sərnişinlər liftdən müstəqil istifadə edirlər. Liftçi aşağı mərtəbədə nəzarət yerindən liftlərə nəzarət edir (növbədə 1 nəfər liftçi işləyir).Liftə xidmət edən işçi “Front Office”-ə tabedir.

Qarderobçu (Paltarsaxlayan) - mehmanxanaya, restorana gələn və oteldə yaşayan qonaqlara xidmət göstərərkən üst paltarlarının və əşyalarının alınıb verilməsini yerinə yetirir. Növbəni təhvil alan qarderobçu, xüsusi jurnalda qeyd olunan bütün əşyaların siyahısını gözdən keçirir, qarderobun avadanlığını, nömrə jetonlarının sazlığını və sayını yoxlayıb təhvil alır. Qarderobçu növbə ərzində iş yerində olmalı, üst paltarların alınıb verilməsində diqqətli və dəqiq olmalıdır və jetonları səhv salmamalıdır. Qarderobçunun iş yeri, stol, stul, stellaj, əşyaları saxlamaq üçün şkaf, asılqanlar və s. ilə təchiz olunmalıdır. İş vaxtı qurtarandan sonra qarderobçu iş sahəsini təmizləyir. Qarderobçu “Front Office” şöbəsinə tabedir.

Taksi sifarişi. Mehmanxanada qonaq üçün iki variantda taksi sifariş olunur: