#### TƏLİM NƏTİCƏSİ 3

* bütün digər döşəmələrin, o cümlədən, vestibül döşəmələrinin yuyulması.

* nömrələrdə elektrik cihazlarını şəbəkədən çıxardıb, silmək və təmizləmək lazımdır.

Parket döşəmələr hər həftə möhkəmcə sıxılmış əsgi ilə yuyulur, yumşaq mebellər tozsoran vasitəsi ilə təmizlənir, nəm əsgi ilə pəncərə blokları və pəncərə altları təmizlənir. Ayda bir dəfədən az olmayaraq qapılar yuyulur, litoqrafik yerlər, şəkillər, tavan və divar lampaları silinir.

Hər iki aydan bir divarların yuxarı hissələri, tavanlar silinib təmizləni, pərdələr dəyişdirilir, səbətlər təmizlənir. İldə iki dəfədən az olmayaraq şüşələr yuyulur. Parket döşəmələr ehtiyac olduqda sürtülüb parıldadılır. Gündüz vaxtı xadimələr və şvesarlar vestbülün giriş qapısının, pəncərənin təmizliyinə nəzarət edir, vestbül qablarında, külqabılarda yığılmış zibilləri atır, stünları təmizləyirlər. Təmizlik işinin məqsədi təkcə mehmanxananın cazibədarlıq imicini yaratmaq deyil, otelin təmizliyi qonaqların sağlamlığı, mebellərin, xalıların və digər mehmanxana avadanlıqlarının və ləvazimatların ömrünün uzadılması üçündür.

Təsərrüfat şöbəsinə otelin camaşırxanası və paltarların kimyəvi təmizlənməsi xidmətidə daxildir. Bu xidmətlər qonaqlara müxtəlif üsullarla göstərilir. Bu xidmətlər otelin fəaliyyəti nəzdində ola bilər və ya mehmanxanadan kənarda müqavilə əsasında fəaliyyət göstərən firma ilə həyata keçirilə bilər. Oteldə hər hansı bir üsulun tətbiq edilməsinə baxmayaraq, hər bir halda qonaqlardan qəbul olunan əşyalar jurnalda qeyd olunur, camaşırxanaya göndərilir və xidmət tez yerinə yetirilir. Otelin mələfələrinin, ağlarının yuyulması, nömrələrin hesabına, salfet, süfrələrin yuyulması restoran yeməklərinin qiymətinə daxildir. Paltarların yuyulması və kimyəvi təmizlənməsinin qiymətləri ayrıca hesabda göstərilir, xüsusi paketdə qonaqlara təqdim olunur.

3.3.1. ÖN BÜRO İLƏ QİDA VƏ İÇKİLƏR (FOOD AND BEVERAGE) DEPARTAMENTİ İLƏ İŞ BİRLİYİNİ YARADIR

QİDA VƏ İÇKİLƏR (FOOD AND BEVERAGE) DEPARTAMENTİ

Mehmanxananın restoranı - onun əsas siması, həm də gəlir mənbəyidir. Restoransız mehmanxana, sadəcə gecələmək üçün yerdir. Mehmanxananın tərkibində bir neçə restoran ola bilər. Böyük mehmanxana şəbəkəsinə aid olan iri otellərdə adətən iki əsas restoran - qəşəng, dəbdəbəli restoran və çox da böyük olmayan kafe tipli restoranolur.

Restoranın münasib yerdə olması onun gələcək müştərilərinin sayından xəbər verir. Şəhərin mərkəzində yerləşən, iş adamlarının hətta, piyada gəzərək gedə bildiyi restoranlar, şəhər ətrafında yerləşmiş və ancaq nəqliyyatla getmək mümkün olan restoranlardan fərqlənir. Əlbəttə, mehmanxana daxilində yerləşmiş restoranın meneceri onun yerləşmə məsələsinə təsir edə bilməz. Burada o, yalnız restoranın interyerini, servisin növlərini, mətbəxi nəzərə almamalı, hətta, restoranda menyuların qonaqların istəyinə uyğun olmasına nəzarət etməlidir.